Ķeguma ūdenskrātuve

Ķeguma ūdenskrātuve vai Ķeguma HES ūdenskrātuve ir mākslīga ūdenstilpe Daugavas vidustecē 70 km no upes grīvas.LĢIA Vietvārdu datubāzeezeri.lv Ķeguma ūdenskrātuve Izbūvēta 1930. gados Ķeguma HES vajadzībām. Tās platība ir līdz 24,9 km², bet tilpums — ap 157 miljoniem kubikmetru, no kuriem 36,4 miljoni m³ ir enerģētiski lietderīgais tilpums. Daugavas gada vidējā caurplūde HES rajonā ir 600 m³/s, taču palu laikā tā var pārsniegt 8000 m³/s un ziemās vai sausās vasarās kristies līdz 100—150 m³/s.  

Ūdenskrātuves dibens pārsvarā sastāv no oļiem un akmeņiem, vietām smiltis un dūņas. Gultnē atrodas cieto dolomītu un mālainu ūdensnecaurlaidīgu dolomītmerģeļu slāņu kārta vairāk nekā 20 m biezumā. Krasti pārsvarā neapdzīvoti, viegli pieejami. HES radītās plūdmaiņas ietekmē ietekošās upītes, no kurām lielākās ir Graužupīte, Vitkapupīte, Torbēnupīte, Kaibala un Rumbiņa. No zivīm 1974. gadā pieminēti asari, līdakas, plauži, raudas, sapali, zuši. 2016. gadā ūdenstilpnē tika ielaisti sīgu mazuļi.Delfi: Foto - Daugavas baseina ūdenstilpēs ielaiž sīgu mazuļus

Izveidojot ūdenskrātuvi, tika applūdināti 13 km² zemes, pilnībā applūda ap 50 saimniecību, daļēji — vairāk nekā 350.Zudusī Latvija

 Atsauces 

 Ārējās saites 

Kategorija:Latvijas ūdenskrātuves
Kategorija:Ķegums
Kategorija:Lielvārde
Kategorija:Birzgales pagasts
Kategorija:Jumpravas pagasts
Kategorija:Rembates pagasts
Kategorija:Tomes pagasts